A megadott tételsor alapján egy tétel kihúzása történik. A hallgató a gyakorlatban végzi el a tételen szereplő feladatot. A tételen szereplő feladattal kapcsolatban felméri a beteg ápolási szükségleteit, észleli, megfigyeli és dokumentálja a beteg paramétereit (pulzus, vérnyomás, hőmérséklet, légzés).

**VIZSGA TÉTELSOR**

0, Ismertesse a higiénés kézfertőtlenítés menetét és végezze el a higiénés kézmosást.

 Ismertesse a betegazonosítás jelentőségét és folyamatát.

(Kötelező tétel mindenkinek)

1, Ismertesse az osztályon az általános és alapápoláshoz használt eszközök, műszerek fertőtlenítési módjait, az aszepszis és antiszepszis fogalmát.

2, Ismertesse az osztály napi munkamenetét, az ápolási dokumentáció tartalmi elemeit. Új beteg érkezik az osztályra, helyezze el a beteget a kórterembe és vegye fel a beteg ápolási anamnézisét és a felvétellel kapcsolatos ápolási dekurzust.

3, Készítsen elő fekvő beteg ágyának rendbe tételéhez a beteg mosdatásához, végezze el az ágy és környezetének rendbe tételét. Ismertesse a beteg higiénés, kényelmi és biztonsági szükségleteit.

4, Készítsen elő önellátásra képtelen beteg ürítési szükségleteinek kielégítéséhez és végezze el a szükséges ápolási beavatkozást. Ismertesse a váladékok megfigyelésével kapcsolatos ápolói teendőket, mennyiségi és minőségi szempontokat, jelölje ezeket a lázlapon és az ápolási dokumentációban.

5, Új beteg felvétele kapcsán mérje meg a beteg testsúlyát, magasságát (BMI), hőmérsékletét, légzés és pulzus számát. Készítsen elő vérnyomás méréshez, végezze el a beavatkozást majd jelölje a lázlapon és az ápolási dokumentációban a mért értékeket.

6, Ismertesse a beteg táplálkozási és folyadék beviteli szükségleteinek lehetőségeit. Ismertesse a beteg enterális táplálásával és megfelelő mennyiségű folyadék fogyasztásával kapcsolatos ápoló feladatokat. Mutassa be a folyadéklap vezetését.

7, Készítsen elő subcutan és intramuscularis injekció beadásához. Ismertesse az injekció beadásának menetét, szövődményeit. Végezze el az ápoló felügyeletével az injekció beadását, és végezze el a szükséges dokumentálást.

8, Ismertesse a fekvő betegek ágyban történő mobilizálásának lehetőségeit. Végezze el a mobilizálást a beteg kényelmi és biztonsági szükségleteinek figyelembe vételével.

10, a, Készítse elő a beteget invazív, érzéstelenítéssel járó beavatkozáshoz.

 b, Ismertesse a műtét előtti és műtét utáni betegmegfigyelést.

 Helyezzen fel a betegnek rugalmas pólyát, dokumentálja a tevékenységeket.

11, Készítsen elő vérvételhez és végezze el ápoló felügyeletével a beavatkozást. Ismertesse a vérvétel lehetséges szövődményeit, lehetséges mintavételi hibákat, a levett vérminta kezelését és a vonatkozó dokumentációt. Ismertesse a szükséges mintavételi eszközöket.

12, Készítsen elő a betegnek tartós vénabiztosításhoz (branüle). Ismertesse a branüle rögzítésének módját, megfigyelési szempontokat, szövődményeket. Végezze el az ápoló felügyeletével a branüle behelyezését, végezze el a szükséges dokumentációt.

13, Készítsen elő a beteg számára előírt intravénás cseppinfúzió bekötéséhez. Állítsa össze az infúziót. Végezze el az infúziós terápiával kapcsolatos dokumentációt.

14, Készítsen elő ágy melletti vércukor meghatározáshoz és végezze el a vércukor mérést. Ismertesse a magas vagy alacsony vércukor szint esetén a vércukormérő mit jelez. Dokumentálja a mért értéket a lázlapon és az ápolási dokumentációban.

15, Készítsen elő állandó katéter bevezetéséhez. Ismertesse a katéterezés szabályait, szövődményeit. Dokumentálja a beavatkozást.

16, Ismertesse az osztály profiljának megfelelően az általános és speciális diagnosztikus eljárásokat, a vizsgálatok elvégzéséhez szükséges előkészítéseket. Készítsen egy betegnek 12 csatornás EKG – t standard és mellkasi elvezetésekkel. Ismertesse az EKG elektródák felhelyezésének szabályait.

17, Ismertesse a decubitus kockázat felmérés lehetőségeit, módszereit. Végezze el a decubitus kockázat felmérést, és dokumentálja. Ismertesse a prevenciós lehetőségeket.

18, Készítsen elő fedőkötés cseréhez és sebkezeléshez. Ismertesse a kötéscsere és a sebkezelés folyamatát. Mérje fel a seb állapotát. Dokumentálja a beavatkozást.

19, Ismertesse a gyógyszereléssel kapcsolatos szabályokat, ápolói teendőket (gyógyszerosztás, gyógyszer beadás). Ismertesse a speciális gyógyszerbeviteli lehetőségeket és kivitelezésüket (csepegtetés, inhalálás, stb.). Végezze el a gyógyszer beadást és a szükséges dokumentációt.

20, Ismertesse az osztályon használatos egyéni védőeszközöket és használatukat, a veszélyes hulladékok kezelését. Nosocomiális infekció megelőzésének jelentőségét és lehetőségei. Mutassa be a steril és egyszerhasználatos gumikesztyű használatát.

21, Ismertesse a keringési és légzési leállás tüneteit, észlelésüket. Készítsen elő alapszintű újraélesztés megkezdéséhez, ismertesse az alapszintű újraélesztést.

22, Készítsen elő vércsoport meghatározáshoz és transzfúzióhoz, ismertesse az ápolói feladatokat.